
Ministru kabineta rīkojums Nr. 358
Rīgā 2022. gada 24. maijā (prot. Nr. 28 42. §)
Par konceptuālo ziņojumu "Par elektroniskā kravas starptautiskā autopārvadājumu līguma (e-CMR pavadzīmes) ieviešanas nepieciešamību Latvijā"
· 1. Atbalstīt konceptuālajā ziņojumā "Par elektroniskā kravas starptautiskā autopārvadājumu līguma (e-CMR pavadzīmes) ieviešanas nepieciešamību Latvijā" ietverto 1. risinājumu.
· 2. Noteikt Satiksmes ministriju par atbildīgo institūciju elektroniskā kravas starptautiskā autopārvadājumu līguma (e-CMR pavadzīmes) ieviešanā.
· 3. Noteikt, ka jautājums par Satiksmes ministrijai nepieciešamo papildu finansējumu elektroniskā kravas starptautiskā autopārvadājumu līguma (e-CMR pavadzīmes) ieviešanai Latvijā ir skatāms Ministru kabinetā likumprojekta "Par valsts budžetu 2023. gadam" un likumprojekta "Par vidēja termiņa budžeta ietvaru 2023., 2024. un 2025. gadam" sagatavošanas procesā kopā ar visu ministriju un citu centrālo valsts iestāžu iesniegtajiem prioritāro pasākumu pieteikumiem. 
· 4. Ja likumprojekta "Par valsts budžetu 2023. gadam" un likumprojekta "Par vidēja termiņa budžeta ietvaru 2023., 2024. un 2025. gadam" sagatavošanas procesā tiek atbalstīta papildu finansējuma piešķiršana elektroniskā kravas starptautiskā autopārvadājumu līguma (e-CMR pavadzīmes) ieviešanai, Satiksmes ministrijai izstrādāt un satiksmes ministram iesniegt Ministru kabinetā grozījumus Autopārvadājumu likumā, paredzot elektroniskā kravas starptautiskā autopārvadājumu līguma (e-CMR pavadzīmes) izmantošanu līdztekus papīra formas CMR pavadzīmei ne mazāk kā 36 mēnešus pēc e-CMR nacionālā reģistra izveides un nosakot, ka valsts akciju sabiedrība "Latvijas Valsts radio un televīzijas centrs" izveido un uztur e-CMR nacionālo reģistru, kā arī veic tirgus dalībnieku akreditēšanu.

